stanford-oval/wikipedia huggingface dataset:
שור אוסבורנה
היסטוריה

השוורים הראשונים נוצרו ב-1956 בידי מנולו פרייטו, כפרסומת למותג הברנדי "וטראנו" של יצרנית השרי אוסבורנה. השוורים היו שחורים, והמילה "Veterano" הופיעה עליהם באדום. בתחילה יוצרו השוורים מעץ, אך פגעי מזג האוויר הביאו להחלפתם בשוורים ממתכת ב-1961. באותה העת היה גובהו של כל שור 7 מטרים. ב-1962 נאסר על הצבת פרסומות במרחק של 150 מטרים מהדרך. השוורים הוצבו עתה רחוק יותר מהדרכים, וכדי שניתן יהיה להבחין בהם, הם הוגבהו לכדי 14 מטרים, גובהם הנוכחי.
ב-1988 שוב תוקן חוק הדרכים הספרדי, ונאסר כליל על הצבת פרסומות לצדי הדרכים. הכיתוב "Veterano" נמחק מהשוורים, אך הם נותרו במקומותיהם, משלא היוו עוד פרסומות. ב-1994 נאסר גם על הצבתם של השוורים עצמם, אך הציבור הספרדי, שהתרגל לנוכחותם בצדי הדרכים, הביע תרעומת על כך, ודרש להשאירם. ב-1998 פסק בית המשפט העליון כי נוכח "ערכם האסתטי והתרבותי", ניתן להשאירם.
כיום מוצבים ברחבי ספרד 89 שוורים. הם הפכו מזוהים עמה, ומהווים סמל בלתי רשמי. השוורים מופיעים על מוצרי מרצ'נדייזינג ומזכרות לתיירים, ואוהדים של נבחרת הכדורגל הספרדית נוהגים להניף את דגל ספרד שעליו מצויר השור. 21 השוורים המוצבים באנדלוסיה הוכרזו כאתרים היסטוריים, ונהנים מהגנה מיוחדת בשל כך. כשחברת אוסבורנה תבעה בעלי חנויות מזכרות בסביליה שמכרו מזכרות הכוללות את השור, בטענה שעשו שימוש בסימן מסחרי של החברה ללא היתר, דחה בית המשפט את התביעה, בנימוק שהשור הוא "מורשת תרבותית ואומנותית של העם הספרדי". בית המשפט קבע שהשור מהווה סמל המייצג מכנה משותף רחב לעם הספרדי, המאפיל על מקורו כסימן מסחרי.
בסרטו של ביגאס לונה, "נקניק נקניק", מהווה השור מוטיב חוזר, כאשר שני גיבורי הסרט, בגילומם של חאווייר ברדם ופנלופה קרוז, מקיימים יחסי מין למרגלות אחד השוורים, ובהמשך, כשיחסיהם מתערערים, מכלה ברדם את זעמו ומנפץ את אחד השוורים. כדי להפיס את דעת הקהל, טרח לונה לציין כי השור שנהרס הוא העתק ולא שור מקורי. גם מחוץ לספרד נתפס שור אוסבורנה כאחד מסמליה של ספרד. ב-1972 עיטר השור את עמוד השער של הניו יורק טיימס, בכתבה שעסקה במדינה, וב-1983 יצר האמן קית' הרינג יצירה בהשראתו.
מנגד, באזורים בדלניים יותר של ספרד, היותו של השור סמל של השלטון המרכזי גרר עוינות. השור היחיד בקטלוניה, בעיירה אל ברוק, נהרס או הושחת מספר פעמים בין 1998 ל-2009. שור אחר, שנתגלה רק כ-30 שנים לאחר שהוצב, עם כריתתם של ברושים שהסתירו אותו, נהרס זמן קצר לאחר מכן, ורוססו עליו כתובות נאצה נגד ספרד. גורמים לאומניים בקטלוניה אף אימצו את החמור כסמל לאומי, כתחליף לשור. בגליסיה נצבע שור אוסבורנה בכתום בשנת 2008 כמחאה נגד השלטון המרכזי בספרד.
גלריה

שור בסמוך לסביליה
שור בלוגו שבגליסיה
שור בוולנסיה
שור באנדלוסיה
רטנאפורה

| --- | --- |

 מדינה:  סרי לנקה סרי לנקה
 מחוז:  מחוז סבראגמובה
 ראש העיר:  טירון היראת'ה את'ת'אנייקה
 שטח:  20 קמ"ר
 גובה:  130 מטרים
 אוכלוסייה:  ‏
  ‑ בעיר:  47,105 (20 במרץ 2012)
  ‑ צפיפות:  2,332 נפש לקמ"ר (20 במרץ 2012)
 קואורדינטות:  6°40′00″N 80°24′01″E﻿ / ﻿6.6666666666667°N 80.400277777778°E﻿ / 6.6666666666667; 80.400277777778 
 אזור זמן:  UTC +5:30
  מפת מיקום  מפה מפורטת   (למפת סרי לנקה מוגדלת) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה גאלה בדולה מפרץ בנגל רטנאפורה(למפת סרי לנקה רגילה) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה גאלה בדולה מפרץ בנגל רטנאפורה  he tabBackground:;tabBorder:#aaa;defaultTab:0;
 
רטנאפורה (בסינהלית: රත්නපුර; בטמילית: இரத்தினபுரி; באנגלית: Ratnapura) היא עיר במחוז סבראגמובה (אנ'), סרי לנקה.
גאוגרפיה

העיר ממוקמת כ-62 ק"מ מבירת סרי לנקה, סרי ג'ייוורדנפורה-קוטה. בנוסף, העיר נמצאת ליד הנהר קולו גנגה (אנ').
תנועה ותחבורה

העיר נמצאת ליד הכבישים הלאומיים A4‏, A8‏, B390‏, B391‏, B495 ו-B589.
אקלים

| אקלים ברטנאפורה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים ברטנאפורה> ינואר.30.18.230.9 | אקלים ברטנאפורה> פברואר.32.18.246.5 | אקלים ברטנאפורה> מרץ.33.19.319.8 | אקלים ברטנאפורה> אפריל.31.20.573.3 | אקלים ברטנאפורה> מאי.30.20.593 | אקלים ברטנאפורה> יוני.29.20.381.6 | אקלים ברטנאפורה> יולי.29.19.315.8 | אקלים ברטנאפורה> אוגוסט.29.19.371.1 | אקלים ברטנאפורה> ספטמבר.29.19.425.4 | אקלים ברטנאפורה> אוקטובר.30.20.656.6 | אקלים ברטנאפורה> נובמבר.30.21.655 | אקלים ברטנאפורה> דצמבר.29.19.402.5 | אקלים ברטנאפורה> שנה.29.9.19.3.5,171.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: וורלד וות'ר
גלריה

מגדל השעון ברטנאפורה
מראה רחוב ברטנאפורה
בית ברטנאפורה
מכללת סיינט אלויסויס (אנ')
הערות שוליים

1 2  Sri Lanka: Provinces & Cities - Population Statistics, Maps, Charts, Weather and Web Information, www.citypopulation.de
1 2 3  Ratnapura, Ratnapura (באנגלית)
↑  Coordinate Distance Calculator, boulter.com
↑  Ratnapura Monthly Climate Averages, WorldWeatherOnline.com
| --- | --- |
בקרת זהויות :  NLI: 987007539170305171  GND: 4474969-7  VIAF: 236994467   WorldCat (עם VIAF): 236994467 
ערך זה הוא קצרמרבנושא יישובים באסיה. אתם מוזמנים לתרום לוויקיפדיה ו.
רנדי ויינגרטן

| --- | --- |

 לידה:  18 בדצמבר 1957 (בת 66) ניו יורק
 מדינה:  ארצות הברית ארצות הברית
 פעילות בולטת:  מנהיגת ארגון עובדים
 השכלה:  דוקטורט במשפטים
 תפקיד:  נשיאת הפדרציה האמריקאית של המורים
 מפלגה:  המפלגה הדמוקרטית
רנדי ויינגרטן (באנגלית: Randi Weingarten; נולדה ב-18 בדצמבר 1957) היא מנהיגת ארגון עובדים בארצות הברית, עורכת דין ומחנכת, נשיאת הפדרציה האמריקאית של המורים (AFT) (אנ') - ארגון עובדים המונה כ-1.7 מיליון חברים, וחברה ב-AFL-CIO(אנ') - הארגון הגדול ביותר בארצות הברית המאגד ארגוני עובדים.
ביוגרפיה

ויינגרטן נולדה בשנת 1957 בניו יורק, לגבריאל ואדית (אפלבאום) ויינגרטן. אביה היה מהנדס חשמל ואמה מורה. ויינגרטן גדלה באזור רוקלנד בניו יורק, למדה בתיכון המסונף לבית הכנסת "בית שמחת תורה". בשנים 1979–1980 ויינגרטן שימשה כעוזרת משפטית לוועדה לעבודה בסנט של מדינת ניו יורק. היא קיבלה תואר בוגר בתחום יחסי עבודה מאוניברסיטת קורנל ב-1980 ודוקטורט במשפטים מישיבה יוניברסיטי בשנת 1983. במרץ 2018 ויינגרטן נישאה לבת הזוג שלה, שרון קליינבאום, רבנית קהילת בית שמחת תורה בניו יורק. ויינגרטן רואה עצמה כיהודיה בעלת מחויבות דתית עמוקה.
התעניינותה של ויינגרטן בארגוני עובדים ובפעילות פוליטית החלה עוד בנעוריה. בהיותה בגיל תיכון ארגון המורים בו אמה הייתה חברה הכריז על שביתת מורים שארכה שבעה שבועות. על פי החוק אמה הייתה עלולה להיות מפוטרת בעקבות השתתפותה בשביתה, אך במקום זאת, היא נקנסה בגין כל יום בו שבתה בסכום הכפול משכרה היומי. בהמשך אותה שנה מועצת בית הספר בו ויינגרטן למדה החליטה על קיצוץ של 2 מיליון דולר בתקציב בית הספר. ויינגרטן, יחד עם קבוצה נוספת של תלמידים, הצליחה לשכנע את המועצה לאפשר להם לערוך סקר לגבי ההשפעה של הצפויה של הקיצוץ. תוצאות הסקר גרמו לכמה מחברי המועצה לחזור בהם מתמיכתם בקיצוץ.
ביוגרפיה > קריירה משפטית

ויינגרטן עבדה כעורכת דין בחברת Stroock & Stroock & Lavan בשנים 1983-1986, שם ייצגה את פדרציית המורים של ניו יורק (UFTׁׂׂ)(אנ') במספר בוררויות קשות. היא מונתה כעוזרת הוראה בבית הספר למשפטים של ישיבה יוניברסיטי בשנת 1986 ועבדה כעורכת דין במחלקת הנדל"ן של חברת Wien Malkin and Bettex. בשנת 1986 ויינגרטן הפכה ליועצת המשפטית של סנדרה פלדמן, מי שעמדה אז בראש פדרציית המורים של ניו יורק, ובתפקידה זה הובילה תביעות שהוגשו כנגד עירית ניו יורק ומדינת ניו יורק בנושאי תקצוב בתי הספר ובטיחותם. בשנות ה-90 המוקדמות היא הובילה את ניהול המשאים ומתנים בהקשר לכל החוזים שנחתמו על ידי הפדרציה. עמדותיה במשאים ומתנים אלה הפכו ללוחמניות יותר ויותר במהלך שנות ה-90.
ביוגרפיה > קריירה בתחום ההוראה

בשנים 1991–1997 ויינגרטן לימדה בבית הספר התיכון קלרה בארטון בקראון הייטס, ברוקלין. התחומים אותם לימדה היו משפטים, סוגיות אתיות ברפואה, לימודי פוליטיקה והיסטוריה של ארצות הברית וממשלתה. תלמידיה בתחום לימודי הפוליטיקה זכו במקומות הראשונים בתחרות We the People באזרחות בשנים 4–1993 ו-5–1994 ברמת המדינה והיו במקום הרביעי ברמה ארצית. ב-1995 ויינגרטן נבחרה לתפקיד עוזרת המזכיר של פדרציית המורים של ניו יורק, אך המשיכה בתפקידה כמורה במשרה מצומצמת יותר עד 1997.
ביוגרפיה > קריירה בפדרציית המורים של ניו יורק (UFTׂׂׂׂ)

ויינגרטן נבחרה לתפקיד גזברית הארגון בשנת 1997. בהמשך אותה שנה סנדרה פלדמן שהייתה נשיאת הארגון באותה עת נבחרה לתפקיד נשיאת הפדרציה האמריקאית של המורים וויינגרטן נבחרה להחליף אותה והפכה לנשיאת הארגון, ובהמשך גם לסגניתה של פלדמן בתפקידה החדש. ויינגרטן כיהנה בתפקיד זה במשך 12 שנים, עד יולי 2009.
פדרציית המורים של ניו יורק מייצגת את עובדי ההוראה ברמות שונות וכן את כל בעלי התפקידים האחרים המועסקים בבתי הספר הציבוריים של עירית ניו יורק. כמו כן הארגון כולל קבוצה של כ-2,800 אחיות המועסקות בבתי חולים שונים. במהלך תקופתה של ויינגרטן הארגון הצליח להוסיף לשורותיו כ-28,000 עובדים בתחומי הטיפול בילדים ומספר החברים בו הגיע לכ-141,000 חברים בנוסף לכ-56,000 חברים לאחר גיל פרישה.
במהלך תקופה זו ויינגרטן הובילה דיונים לחתימת שלושה הסכמי עבודה קיבוציים מול עירית ניו יורק, כאשר כל אחד מהם היה מלווה במשא ומתן ארוך ומייגע, כולל איומי שביתות ומערכות של השמצות הדדיות שלה מול ראשי עירית ניו יורק השונים שכיהנו לאורך תקופה זו. בהסכמי עבודה אלה הושגו תוספות שכר למורי בתי הספר הציבוריים, תמורת הארכה מסוימת של שעות העבודה וויתור של הארגון על שליטתו בחלק מהמינויים בתחום.
ביוגרפיה > נשיאות הפדרציה האמריקאית של המורים (AFT)

ביולי 2008, עם פרישתו של הנשיא הקודם, ויינגרטן נבחרה לתפקיד נשיאת הארגון. היא האישה הלסבית הראשונה שנבחרה לעמוד בראש ארגון עובדים אמריקאי ארצי. בשנת כהונתה הראשונה עסקה בעיקר במאבק לשמירת קיומם של בתי ספר ומוסדות ציבוריים בשנה של משבר כלכלי עמוק. ב-2018, וכן בתחילת 2019 הפדרציה עסוקה בתמיכה בארגוני מורים מקומיים בכל רחבי ארצות הברית המארגנים מחאות ועוזבים את בתי הספר ("Walk Outs") במחאה על מדיניותה של שרת החינוך בטסי דבוס לקצץ בתקציבי בתי הספר הציבוריים ולהגדיל במקביל את תשלומי ההורים. המחאה האחרונה והאחת הגדולות היא בלוס אנג'לס, שם ארגון המורים האזורי הכריז על יציאת המורים למצעד מחאה בדרישה לשפר את שכרם, להקטין את מספר התלמידים בכיתות ולשפר את מערך ההוראה. המצעד, בנוסף לכך שגרם לפקקי תנועה חמורים בעיר, הצליח גם לעורר את תשומת הלב של הציבור האמריקאי.
בין עמדותיה של ויינגרטן:
תומכת בחיזוק החינוך הציבורי והתנגדה לניסיונות להפרטה או מתן השפעה לגורמים מסחריים או גופים התורמים כספים על תוכניות הלימודים.
מתנגדת להעמדת תוצאות מבחנים סטנדרטיים כקריטריון היחיד או העיקרי להערכת הביצוע של מורים ושל בתי ספר, והציעה שהערכת איכות המורים תתבצע על ידי מבחני הסמכה אליהם המורים ייגשו.
קידמה את הגישה הטוענת שרק 10% מהצלחת התלמידים קשורה לאיכות ההוראה, גורמים נוספים הם המצב הסוציו-אקונומי של המשפחות והמשאבים העומדים לרשות בתי הספר. כפתרון ויינגרטן פעלה לפתיחת בתי ספר קהילתיים, בעיקר באזורים המאופיינים בהכנסה ממוצעת נמוכה, שיספקו לתלמידים ולהוריהם שירותים נוספים, כגון הכוונה לאפשרויות תעסוקתיות, וחינוך מחוץ לשעות הלימודים הפורמליות.
התנגדה לביטול זכות המורים לקביעות תעסוקתית וטענה כי הנתונים מראים כי התוצאות הטובות ביותר מושגות במדינות בהן המורים בעלי רמה גבוהה יותר של ביטחון תעסוקתי. היא ניהלה משא ומתן בעקבותיו נקבע הערכת איכות ההוראה לא תיקבע רק על ידי תוצאות המבחנים של התלמידים, וכי המורים שיוערכו כלא מתאימים יקבלו אתראה ואפשרות לשיפור בשנת הלימודים הבאה.
פעילות פוליטית

ברמה המקומית כנשיאת הפדרציה האמריקאית של המורים לוויינגרטן יכולת השפעה משמעותית בבחירות לראשות עיריית ניו יורק.
ברמה הארצית ויינגרטן תומכת במפלגה הדמוקרטית וחברה בוועדה הדמוקרטית הארצית (DNC) בעמדה של נציגה בכירה (superdelegate). בבחירות המקדימות שנערכו במפלגה הדמוקרטית לקראת בחירות לנשיאות ב-2008 ויינגרטן תמכה במועמדותה של הילרי קלינטון. בבחירות ב-2016 הארגון התחלק בין תומכי הילרי קלינטון לתומכי ברני סנדרס.
העמדה כלפי ישראל

ויינגרטן קשורה למדינת ישראל, מרבה להגיע אליה לביקורים והתמיכה במדינה חשובה לה. עם זאת, היא טוענת כי היכולת לבקר את מדיניותה של הממשלה מבלי להצטרף לתנועות הקוראות להחרים את המדינה היא לגיטימית. בהשפעתה של ויינגרטן, ביוני 2017 הפדרציה תמכה בהתנגדותם של המוסדות האקדמיים בישראל להצעת ה"קוד האתי" האקדמי, וביולי 2018 הפדרציה פרסמה גינוי של מה שכונה על ידה פעולות אנטי דמוקרטיות - חוק הלאום ואפליית הלהט"בים במסגרת חוק הפונדקאות.
לקריאה נוספת

טל שניידר, ‏"טראמפ הנשיא המסוכן ביותר שהיה; עשוי להתהפך על נתניהו", באתר גלובס, 19 בינואר 2019
דוד טברסקי, ‏שרה במחלוקת, באתר דבר העובדים בארץ ישראל, 16 בפברואר 2017
הערות שוליים

1 2  Joyce Wadler, PUBLIC LIVES; Hoping to Continue Education as Union Head, NYTimes, ‏20.1.1998
1 2 3  Randi Weingarten, AFT
↑  Rabbi and labor leader get married, The Times of Israel, ‏27.3.2018
↑  Josh Nathan-Kazis, The Leading Jew in Labor Wears Pearls, forward.com, ‏12.5.2010
↑  Steven Greenhouse, After Scandals, New Union Leaders Turn More Aggressive, NYTimes, ‏22.3.99
↑  Weingarten Values Teaching Experience At Clara Barton High School, ‏2.9.2011
↑  [https://www.govinfo.gov/content/pkg/CREC-1995-06-16/html/CREC-1995-06-16-pt1-PgE1270-2.htm A POINT-OF-LIGHT FOR ALL AMERICANS: THE CLARA BARTON HIGH SCHOOL BILL
                             OF RIGHTS TEAM], Congressional Record Online, ‏15.6.1995
↑  Teachers Union Leader Is Elected to Full Term, NYTimes, ‏7.4.1999
↑  Patrick McGeehan, For New York, Big Job Growth in Home Care, NYTimes, ‏25.5.2007
↑  Steven Greenhouse, Child Care Workers in New York City Vote to Unionize, NYTimes, ‏24.10.2007
↑  Jessica Militare, What's Next for America's Teacher Walkout Movement?, Glamour, ‏27.8.2018
↑  Los Angeles educators stage historic strike, AFT, ‏16.1.2019
↑  AFT Supports the Charter School Accountability Agenda, AFT
↑  Randi Weingarten, Teachers Know Schools Must Deal With More Than Math and Literacy, NYTimes, ‏3.2.2015
↑  Community Schools, AFT
↑  Randi Weingarten, Randi Weingarten Responds to TIME's Cover, TIME, ‏27.10.2014
↑  Julia Levy, Randi Weingarten Becomes Something of a Kingmaker, The Sun, ‏1 בפברואר 2005
↑  Adam Nagourney and Farhana Hossain, Old Clinton Ties and Voters’ Sway Tug at Delegates, NYimes, ‏17.2.2008
↑  Ben Sales, To sway the teachers’ union to love Israel, Randi Weingarten criticizes it, The Times of Israel, ‏14.8.2018
↑  תגובת פדרציית המורים האמריקאית (AFT) והאגודה האמריקאית של הפרופסורים באוניברסיטאות (AAUP) להצעת ה"קוד האתי" האקדמי, באתר המכללה החברתית כלכלית, ‏21.6.2017
↑  American Federation of Teachers Condemns Anti-Democratic Events in Israel, ‏19.7.2018
| --- | --- |
בקרת זהויות :  NLI: 987007365279705171  LCCN: no2011043345  VIAF: 169456575   WorldCat (עם VIAF): 169456575
שוקת

ערך זה עוסק במתקן שתייה לבעלי חיים. אם התכוונתם למשמעות אחרת, ראו .
ערך זה עוסק במתקן שתייה לבעלי חיים. אם התכוונתם למתקן מים ציבורי, ראו .
שוקת לצורך השקיית צאן באוסטרליה
שוקת, מתקן שתייה לבעלי חיים, ידוע גם בשם רהט.
רהט במקרא

במקרא מופיע הרהט מספר פעמים, אך תמיד הוא כתיאור ברבים ולא כמקום בודד; בנוסף בכל הפעמים מדובר במתקן שתייה המיועד לבעלי חיים ולא לאדם. אזכוריו הן בפגישת רבקה ועבד אברהם
(בראשית, כ"ד, כ'):
וַתְּמַהֵר וַתְּעַר כַּדָּהּ אֶל הַשֹּׁקֶת וַתָּרָץ עוֹד אֶל הַבְּאֵר לִשְׁאֹב וַתִּשְׁאַב לְכָל גְּמַלָּיו
בסיפור אודות יעקב אבינו והצאן (בראשית, ל', ל"ח–מ"א):
וַיַּצֵּג אֶת הַמַּקְלוֹת אֲשֶׁר פִּצֵּל בָּרֳהָטִים בְּשִׁקֲתוֹת הַמָּיִם אֲשֶׁר תָּבֹאןָ הַצֹּאן לִשְׁתּוֹת לְנֹכַח הַצֹּאן וַיֵּחַמְנָה בְּבֹאָן לִשְׁתּוֹת...וְהָיָה בְּכָל יַחֵם הַצֹּאן הַמְקֻשָּׁרוֹת וְשָׂם יַעֲקֹב אֶת הַמַּקְלוֹת לְעֵינֵי הַצֹּאן בָּרֳהָטִים לְיַחְמֵנָּה בַּמַּקְלוֹת
בפגישת משה עם בנות יתרו (שמות, ב', ט"ז):
וּלְכֹהֵן מִדְיָן שֶׁבַע בָּנוֹת וַתָּבֹאנָה וַתִּדְלֶנָה וַתְּמַלֶּאנָה אֶת הָרְהָטִים לְהַשְׁקוֹת צֹאן אֲבִיהֶן
ואף בשיר השירים (שיר השירים, ז', ו'):
רֹאשֵׁךְ עָלַיִךְ כַּכַּרְמֶל וְדַלַּת רֹאשֵׁךְ כָּאַרְגָּמָן מֶלֶךְ אָסוּר בָּרְהָטִים
משמעות המילה בעברית

פרשני המקרא ציינו פירושים שונים למשמעות המילה רהט, מתוך פירושיהם ניתן להבין את המשמעות הלשונית של המילה רהט בתקופות השונות:
בארמית רהט פירושו רוץ, על סמך כך ניתן להבין את פירושו של רש"י שרהט הוא "במרוצות המים" כלומר מקום אליו מביאים (=מריצים) מים.
בתרגום אונקלוס מפורש שרהט זהו מקום שוקת המים
רס"ג הסביר שרהטים אלו ברכות מים קטנות (לעומת שוקת שהיא תעלת מים).
| --- | --- |
בקרת זהויות :  NLI: 987007291780205171  BNE: XX557938  LCCN: sh00000535
רישום כוזב במסמכי תאגיד

רישום כוזב במסמכי תאגיד הוא עבירה פלילית המיוחסת לעבירות צווארון לבן. עבירה זו נאסרת בסעיף 423 בחוק העונשין, סעיף זה תוקן בשנת 1974 ונועד להרחיב את המקרים שבהם יש עניין של מרמה או סחיטה על ידי בעלי תפקיד בתאגיד.
החוק קובע כי מייסד, מנהל, חבר או פקיד של תאגיד, הרושם, או גורם לרישום, פרט כוזב במסמך של התאגיד, או נמנע מלרשום בו פרט אשר היה עליו לרשמו, בכוונה להשיג דבר במרמה, למעול או כדי להלבין כספים, או כדי להטות מכרזים ומינויים, או כדי לטייח עבירה קודמת על ידי העלמת המידע הרלוונטי מרישום הארגון, דינו בישראל מאסר של חמש שנים. לעניין סעיף זה, "תאגיד" - לרבות תאגיד העומד להיווסד. העבירה מתבצעת לעיתים תוך מתן או לקיחת שוחד או על ידי טובות הנאה.
במהלך השנים הורשעו רבים מבכירי הממשל בישראל בעבירה זו, בהם:
עמרי שרון - חבר הכנסת מטעם הליכוד וקדימה בכנסת ה-16 ובנו של ראש הממשלה אריאל שרון. על עבירה זו ועבירות של עדות שקר והפרת חוק מימון מפלגות נגזר עליו בשנת 2006 מאסר בפועל של 7 חודשים וקנס בסך 300 אלף ש"ח;
אברהם הירשזון - חבר הכנסת מטעם הליכוד וקדימה בכנסת ה-10, ה-13, ה-14, ה-15, ה-16 וה-17. שימש גם כיו"ר ועדת הכספים, יו"ר הסתדרות העובדים הלאומית, שר התיירות, שר התקשורת ושר האוצר. על עבירה זו ועבירות של קבלת דבר במרמה בנסיבות מחמירות, במרמה והפרת אמונים בתאגיד, בהלבנת הון נגזר עליו בשנת 2009 מאסר בפועל של 5 שנים וחמישה חודשים, מאסר על תנאי של שנה, וקנס בסך 450 אלף ש"ח;
יאיר לוי - חבר הכנסת מטעם מפלגת ש"ס בכנסת ה-12 וממייסדיה של מערכת החינוך של ש"ס אל המעיין. על עבירה זו ועבירות של גנבה בידי מנהל, זיוף מסמך בנסיבות מחמירות, והפרת אמונים בתאגיד נגזר עליו בשנת 1994 מאסר בפועל של 4 שנים, מאסר על תנאי של 3 שנים, וקנס בסך 275 אלף ש"ח.
הערות שוליים

↑  פרופ' רון שפירא, גזר דין חמור וקשה, בהתחשב בנסיבות, באתר ynet, 15 בפברואר 2006
↑  ורד לוביץ', אברהם הירשזון נידון ל-5 שנות מאסר ו-5 חודשים, באתר ynet, 24 ביוני 2009
↑  ע"פ 1289/93 יאיר לוי נגד מדינת ישראל, ניתן ב-28.12.94
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
ריקרדו גאייגו

ריקרדו גאייגו רדונדו (בספרדית: Ricardo Gallego Redondo; נולד ב-8 בפברואר 1959 במדריד) הוא כדורגלן עבר ספרדי ששיחק בעמדת הקשר האחורי.
גאייגו שיחק במרבית הקריירה בריאל מדריד בה גדל, והיה שותף לעשרה תארים בתשע עונות בקבוצה, בה שימש כבורג מרכזי במהלך שנות ה-80. לגאייגו 42 הופעות בנבחרת ספרד, אותה ייצג בין היתר בשני טורנירי מונדיאל ובשתי אליפויות אירופה.
קריירת משחק

גאייגו החל את הקריירה בקבוצת הנוער של ריאל מדריד. כשסיים את גילאי הנוער, החל לשחק בקבוצת הבת של המועדון, ריאל מדריד קסטיליה. בעונתו השנייה בקבוצה, עונת 1979/1980, העפיל עימה עד לגמר הגביע הספרדי, ואף כבש בשלב חצי הגמר מול ספורטינג חיחון. בגמר פגשה קסטיליה את קבוצת האם שלה, ריאל מדריד, והובסה על ידה 6-1. גאייגו פתח בהרכב קסטיליה למשחק הגמר.
החל מעונת 1980/1981 החל גאייגו לשחק בקבוצה הראשונה של המועדון. גאייגו פתח בהרכב של וויאדין בוסקוב כבר במחזור הראשון, בחוץ מול אלמריה, ובמחזור השני כבש את שער הבכורה שלו בקבוצה, בניצחון הביתי 7-1 על אתלטיק בילבאו. כבר בעונת הבכורה של השתלב גאייגו היטב בהרכב הקבוצה, ורשם 26 הופעות ליגה. עונה אחר כך, זכה גאייגו עם קבוצתו בתואר הראשון שלו בקריירה, הגביע הספרדי.
גאייגו נותר שחקן הרכב משמעותי בקבוצה, שהחלה לצבור תארים נוספים החל מעונת 1984/1985, בה זכתה בגביע אופ"א. גאייגו פתח בהרכב בשני משחקי הגמר מול וידאוטון, בסיומם ניצחה ריאל 3-1 בסיכום שני המשחקים. עונה אחר כך השלימה הקבוצה זכייה שנייה ברציפות בגביע אופ"א, ושוב שיחק לאורך שני מפגשי הגמר, בסיומם ניצחה ריאל 5-3 את פ.צ. קלן. החל מאותה עונה זכה גאייגו עם הקבוצה בארבע אליפויות ספרד רצופות ובגביע ספרדי אחד נוסף עד שסיים את דרכו בקבוצה בסיום עונת 1988/1989. גאייגו ערך 250 הופעות ליגה במדי ריאל מדריד, ובתשע העונות במדיה זכה בארבע אליפויות, שני גביעים, שני גביעי אופ"א, הסופר קאפ הספרדי וגביע הליגה הספרדית.
לקראת עונת 1989/1990, עבר גאייגו לסרייה א', שם חתם במדי אודינזה. על אף הסגל האיכותי, שכלל בין היתר גם את אבל באלבו ורוברטו סנסיני הארגנטינאים, סיימה אודינזה את העונה במקום ה-15, נקודה אחת בלבד מתחת לקו האדום, וירדה לסרייה ב'.
בסיום העונה חזר גאייגו למדריד, שם חתם במדי ראיו ואיקאנו ששיחקה אז בליגת המשנה. לאחר שבעונה הראשונה שלו שיחק עם קבוצת המילואים של המועדון, חזר גאייגו לקבוצה הבכירה בעונת 1991/1992. במהלך העונה הגיע לקבוצה חברו לשעבר של גאייגו לריאל מדריד ולנבחרת ספרד, חוסה אנטוניו קמאצ'ו, לתפקיד ראשון כמאמן, והוביל את ראיו בחזרה לליגה הבכירה מהמקום השני בטבלה. בסיום העונה פרש גאייגו ממשחק פעיל בגיל 33.
קריירת משחק > נבחרת ספרד

גאייגו החל את הקריירה הבינלאומית תחת המאמן חוסה סנטמריה, במסגרת ההכנות למונדיאל 1982 שהתקיים במדינה. הוא רשם את הופעת הבכורה שלו ב-24 בפברואר 1982, במשחק ידידות מול סקוטלנד. גאייגו עלה כמחליפו של ויקטור מוניוס בדקה ה-55, וכחצי שעה אחר כך כבש את שער הבכורה שלו בנבחרת, שקבע את תוצאת המשחק - 3-0 לספרד. גאייגו זומן על ידי סנטמריה לסגל ספרד לטורניר, אך במהלכו רשם 12 דקות משחק בלבד, כשעלה כמחליף במשחק האחרון של שלב הבתים בו נוצחה ספרד 1-0 על ידי צפון אירלנד.
לאחר הטורניר, עם הגעתו של מיגל מוניוס לתפקיד המאמן, הפך גאייגו לשחקן הרכב משמעותי בנבחרת. הוא זומן לסגל של מוניוס לקראת יורו 1984, ופתח בכל חמשת משחקיה של ספרד בטורניר, שהסתיימו בהפסד 2-0 בגמר לצרפת.
גאייגו זומן לסגל של מוניוס לקראת מונדיאל 1986 במקסיקו. לאחר שלא שותף במשחקה הראשון של ספרד בטורניר, חזר גאייגו להרכב ספרד בשאר ארבעת משחקיה בטורניר, בהם ניצחה את צפון אירלנד ואלג'יריה בשלב הבתים, גברה 5-1 על דנמרק בשמינית הגמר, והפסידה בדו-קרב בעיטות עונשין מול בלגיה ברבע הגמר.
הטורניר הבינלאומי האחרון של גאייגו בשורות ספרד היה טורניר יורו 1988, בו הודחה כבר בסיום שלב הבתים. גאייגו פתח בהרכב בשני משחקיה הראשונים של ספרד בטורניר.
בסיום טורניר היורו, פרש גאייגו מכדורגל בינלאומי. הוא ערך 42 הופעות במדי הנבחרת, בהן כבש שני שערים.
לאחר הפרישה

לאחר פרישתו של גאייגו ממשחק, הוא נותר בתפקידים מנהלתיים ומקצועיים שונים בעולם הכדורגל, ביניהם שנתיים כיועץ טכני בראיו ואיקאנו שבמדיה פרש, ולאחר מכן תפקידי ניהול שונים בקבוצת האם שלו, ריאל מדריד.
בין השנים 2009 ל-2011, שימש גאייגו כפרשן במשחקיהן של ריאל מדריד ושל נבחרת ספרד, בשידורי תחנת הרדיו השנייה בגודלה בספרד, אונדה סרו.
ב-2011, עם מינויו של חוסה אנטוניו קמאצ'ו לתפקיד מאמן נבחרת סין, קיבל גאייגו את תפקיד עוזר המאמן, בו נותר עד לעזיבתו של קמאצ'ו ב-2013. השניים שיתפו פעולה בעבר בריאל מדריד ובנבחרת ספרד כשחקנים, וקמאצ'ו אף אימן את גאייגו כחצי עונה בראיו ואיקאנו.
תארים

גביע אופ"א (2): 1984/1985, 1985/1986
אליפות ספרד (4): 1985/1986, 1986/1987, 1987/1988, 1988/1989
הגביע הספרדי (2): 1981/1982, 1988/1989
הסופר קאפ הספרדי: 1988
גביע הליגה הספרדית: 1984/1985
אליפות אירופה: 1984 (מקום שני)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1978/1979 | ריאל מדריד קסטיליה | ספרדהליגה הספרדית השנייה | 34 | 3 |
| 1979/1980 | ריאל מדריד קסטיליה | ספרדהליגה הספרדית השנייה | 29 | 1 |
| 1980/1981 | ריאל מדריד | ספרדהליגה הספרדית | 26 | 1 |
| 1981/1982 | ריאל מדריד | ספרדהליגה הספרדית | 31 | 4 |
| 1982/1983 | ריאל מדריד | ספרדהליגה הספרדית | 27 | 5 |
| 1983/1984 | ריאל מדריד | ספרדהליגה הספרדית | 25 | 4 |
| 1984/1985 | ריאל מדריד | ספרדהליגה הספרדית | 28 | 1 |
| 1985/1986 | ריאל מדריד | ספרדהליגה הספרדית | 31 | 2 |
| 1986/1987 | ריאל מדריד | ספרדהליגה הספרדית | 37 | 2 |
| 1987/1988 | ריאל מדריד | ספרדהליגה הספרדית | 18 | 2 |
| 1988/1989 | ריאל מדריד | ספרדהליגה הספרדית | 27 | 1 |
| 1989/1990 | אודינזה | איטליהסרייה א' | 30 | 2 |
| 1990/1991 | ראיו ואיקאנו | ספרדהליגה הספרדית השנייה | 0 | 0 |
| 1991/1992 | ראיו ואיקאנו | ספרדהליגה הספרדית השנייה | 31 | 1 |
| סך הכול בקריירה | סך הכול בקריירה | סך הכול בקריירה | 374 | 29 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1982 | 4 | 1 |
| 1983 | 5 | 0 |
| 1984 | 8 | 1 |
| 1985 | 7 | 0 |
| 1986 | 9 | 0 |
| 1987 | 4 | 0 |
| 1988 | 5 | 0 |
| סה"כ | 42 | 2 |
שמואל שמלקה קורניצר

הרב שמואל שמלקה קורניצר (תרס"ה, 1905 – תש"א, 1941) היה רבה של קראקא ואב בית הדין שלה.
תולדותיו

נולד בעיר סעליש, בנם של בריינדל והרב יוסף נחמיה קורניצר, רבה של קראקא. נישא לפרל, בת הרב שרגא פייבל טירקל ולאה, בת הרב יעקב ווידנפלד מהרימלוב (אחיינה של פרל הוא השופט יעקב טירקל).
לאחר פטירת אביו, בשנת 1933, התמנה לדיין בקראקא, כשהוא בן עשרים ושמונה. כעבור שנתיים, בשנת 1935, התמנה לראש בית הדין וממלא מקום אביו ברבנות.
כיהן ברבנות שש שנים. באדר תש"א (1941) נספה במחנה הריכוז אושוויץ. כעבור שנה נספו אשתו ושלושה מארבעת ילדיו. בת אחת ניצלה.
אחותו חנה שיינדל הייתה אשת שבתי פרנקל. אחות אחרת, מרים רייזל, הייתה אשת הרב מנחם צבי אייזנשטט, שהיה חבר מועצת עיריית קראקא מטעם אגודת ישראל ולאחר מלחמת העולם השנייה היגר לארצות הברית וייסד בה ישיבה.
ערך זה הוא קצרמרבנושא אישים. אתם מוזמנים לתרום לוויקיפדיה ו.
שדרות סאנסט (מחזמר)

| --- | --- |

כרזת המחזמר
 מילות השירים:  דון בלאק, כריסטופר המפטון 
 מבוסס על:  סרט הקולנוע "שדרות סאנסט" מאת בילי ויילדר
 מוזיקה:  אנדרו לויד ובר
 מקום ההתרחשות:  הוליווד
 תקופת ההתרחשות:  שנות ה-30
 מדינה:  בריטניה בריטניה
 סוגה:  מחזמר
 הצגת בכורה:  1993
 שפה:  אנגלית
 
שדרות סאנסט (באנגלית: Sunset Boulevard) הוא מחזמר מאת אנדרו לויד ובר, המבוסס על הסרט "שדרות סאנסט" של הבמאי בילי ויילדר.